CELEX: 32015R1005
Language: el
Date: 2015-06-25 00:00:00
Title: Κανονισμός (ΕΕ) 2015/1005 της Επιτροπής, της 25ης Ιουνίου 2015, για την τροποποίηση του κανονισμού (ΕΚ) αριθ. 1881/2006 όσον αφορά τα μέγιστα επιτρεπτά επίπεδα μολύβδου σε ορισμένα τρόφιμα (Κείμενο που παρουσιάζει ενδιαφέρον για τον ΕΟΧ)

26.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/9
            
         ΚΑΝΟΝΙΣΜΌΣ (ΕΕ) 2015/1005 ΤΗΣ ΕΠΙΤΡΟΠΉΣ
   της 25ης Ιουνίου 2015
   για την τροποποίηση του κανονισμού (ΕΚ) αριθ. 1881/2006 όσον αφορά τα μέγιστα επιτρεπτά επίπεδα μολύβδου σε ορισμένα τρόφιμα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1881/2006 της Επιτροπής (2) ορίζει τα μέγιστα επιτρεπτά επίπεδα για ορισμένες ουσίες (προσμείξεις) οι οποίες επιμολύνουν τα τρόφιμα.
            
         
               (2)
            
            
               Στις 18 Μαρτίου 2010 η επιστημονική ομάδα για τις μολυσματικές προσμείξεις στην τροφική αλυσίδα (ομάδα CONTAM) της Ευρωπαϊκής Αρχής για την Ασφάλεια των Τροφίμων (EFSA) εξέδωσε γνώμη για τον μόλυβδο στα τρόφιμα (3). Η ομάδα CONTAM εντόπισε αναπτυξιακή νευροτοξικότητα στα μικρά παιδιά και καρδιαγγειακές συνέπειες και νεφροτοξικότητα στους ενηλίκους ως δυνητικές μείζονες δυσμενείς επιδράσεις του μολύβδου στις οποίες πρέπει να βασίζεται η εκτίμηση επικινδυνότητας. Επισήμανε επίσης ότι η προστασία των παιδιών και των γυναικών οι οποίες βρίσκονται σε αναπαραγωγική ηλικία από τον δυνητικό κίνδυνο νευροαναπτυξιακών επιπτώσεων είναι επαρκής για την προστασία όλου του πληθυσμού από τις άλλες δυσμενείς επιδράσεις του μολύβδου. Ως εκ τούτου, είναι σκόπιμο να μειωθεί η διατροφική έκθεση στον μόλυβδο στα τρόφιμα, με τη μείωση των υφιστάμενων μέγιστων επιτρεπτών επιπέδων και τον καθορισμό πρόσθετων μέγιστων επιτρεπτών επιπέδων για τον μόλυβδο στα σχετικά εμπορεύματα.
            
         
               (3)
            
            
               Για τα παρασκευάσματα για βρέφη και τα παρασκευάσματα δεύτερης βρεφικής ηλικίας ισχύουν ήδη μέγιστα επιτρεπτά επίπεδα. Προκειμένου να εξασφαλιστεί περαιτέρω η συνεχής μείωση της διατροφικής έκθεσης των βρεφών και των μικρών παιδιών, τα υφιστάμενα μέγιστα επιτρεπτά επίπεδα θα πρέπει να μειωθούν και να καθοριστούν νέα μέγιστα επιτρεπτά επίπεδα για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά, τα τρόφιμα για ειδικούς ιατρικούς σκοπούς για βρέφη και μικρά παιδιά και τα ποτά, που καταναλώνονται σε μεγάλες ποσότητες από αυτή την ευάλωτη ομάδα καταναλωτών.
            
         
               (4)
            
            
               Κάποια νέα στοιχεία παρουσίας μολύβδου καταδεικνύουν ότι ορισμένες από τις υφιστάμενες εξαιρέσεις από τα ισχύοντα μέγιστα επιτρεπτά επίπεδα δεν είναι πλέον απαραίτητες, καθώς τα ισχύοντα μέγιστα επιτρεπτά επίπεδα μπορούν να τηρούνται με την εφαρμογή ορθών πρακτικών, ή ότι μπορούν να επιτευχθούν χαμηλότερα μέγιστα επίπεδα. Συνεπώς, δεν χρειάζονται πλέον ειδικά μέγιστα επιτρεπτά επίπεδα για τις κράμβες, εκτός από τις φυλλώδεις κράμβες, για τα νωπά λαχανικά, για τα περισσότερα είδη μούρων και για τους μικρούς καρπούς, ενώ τα υφιστάμενα μέγιστα επιτρεπτά επίπεδα πρέπει να μειωθούν για τα κεφαλόποδα, για τα περισσότερα καρποφόρα λαχανικά, για τους χυμούς φρούτων, για τους οίνους και για τους αρωματισμένους οίνους.
            
         
               (5)
            
            
               Για το λαγόχορτο, η τήρηση των ισχυόντων μέγιστων επιτρεπτών επιπέδων είναι δύσκολη. Δεδομένου ότι η κατανάλωση αυτού του προϊόντος είναι χαμηλή και οι επιπτώσεις στην ανθρώπινη έκθεση είναι αμελητέες, είναι σκόπιμο να αυξηθούν τα μέγιστα επιτρεπτά επίπεδα μολύβδου για το λαγόχορτο.
            
         
               (6)
            
            
               Κάποια σποραδικά ευρήματα υψηλών επιπέδων μολύβδου στο μέλι είχαν ως αποτέλεσμα την εφαρμογή δράσεων επιβολής από τα κράτη μέλη για διαφορετικά επίπεδα μολύβδου. Οι διαφορές στους κανόνες που θεσπίζουν τα κράτη μέλη ενδέχεται να παρεμποδίσουν τη λειτουργία της κοινής αγοράς και, συνεπώς, θα πρέπει να καθοριστεί εναρμονισμένο μέγιστο επιτρεπτό επίπεδο μολύβδου στο μέλι.
            
         
               (7)
            
            
               Δεδομένου ότι η κατανάλωση τσαγιού και φυτικών αφεψημάτων μπορεί να συμβάλει σημαντικά στη διατροφική έκθεση, θα πρέπει να καθοριστεί ένα μέγιστο επιτρεπτό επίπεδο για τα εν λόγω προϊόντα. Ωστόσο, ελλείψει στοιχείων για τα ξηρά φύλλα τσαγιού και τα ξηρά μέρη άλλων φυτών για την παρασκευή φυτικών αφεψημάτων που να επιτρέπουν τον καθορισμό σχετικού μέγιστου επιτρεπτού επιπέδου, θα πρέπει να συλλεγούν στοιχεία παρουσίας μολύβδου με σκοπό τον πιθανό καθορισμό ενός ειδικού μέγιστου επιτρεπτού επιπέδου στο μέλλον.
            
         
               (8)
            
            
               Η νομοθεσία που διέπει τα μεταποιημένα τρόφιμα με βάση τα δημητριακά, τις παιδικές τροφές για βρέφη και παιδιά μικρής ηλικίας και τα διαιτητικά τρόφιμα που προορίζονται για ειδικούς ιατρικούς σκοπούς έχει αντικατασταθεί, πράγμα που επιβάλλει αλλαγές σε ορισμένες υποσημειώσεις.
            
         
               (9)
            
            
               Θα πρέπει να δοθεί χρόνος στα κράτη μέλη και στους υπευθύνους επιχειρήσεων τροφίμων για να προσαρμοστούν στα νέα μέγιστα επιτρεπτά επίπεδα που καθορίζονται με τον παρόντα κανονισμό. Συνεπώς, η ημερομηνία εφαρμογής των μέγιστων επιτρεπτών επιπέδων μολύβδου θα πρέπει να μετατεθεί.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1881/2006 τροποποιείται σύμφωνα με το παράρτημα του παρόντος κανονισμού.
   Άρθρο 2
   Τα μέγιστα επιτρεπτά επίπεδα μολύβδου που καθορίζονται στο παράρτημα του κανονισμού (ΕΚ) αριθ. 1881/2006, όπως τροποποιούνται με τον παρόντα κανονισμό, εφαρμόζονται από την 1η Ιανουαρίου 2016. Τα τρόφιμα που δεν συμμορφώνονται με τα εν λόγω μέγιστα επιτρεπτά επίπεδα και τα οποία διατίθενται νόμιμα στην αγορά πριν από την 1η Ιανουαρίου 2016 μπορούν να εξακολουθήσουν να διατίθενται στην αγορά και μετά την εν λόγω ημερομηνία έως την ημερομηνία ελάχιστης διατηρησιμότητας ή την τελική ημερομηνία λήξης τους.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 37 της 13.2.1993, σ. 1.
   
      (2)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
   
      (3)  Ομάδα της EFSA για τις μολυσματικές προσμείξεις στην τροφική αλυσίδα (CONTAM)· επιστημονική γνώμη για τον μόλυβδο στα τρόφιμα. EFSA Journal 2010· 8(4): 1570.
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 1881/2006 τροποποιείται ως εξής:
      
                  1)
               
               
                  Το υποτμήμα 3.1 (Μόλυβδος) αντικαθίσταται από το ακόλουθο κείμενο:
                  
                              «3.1
                           
                           
                              Μόλυβδος
                           
                           
                               
                           
                        
                              3.1.1
                           
                           
                              Νωπό γάλα (6), γάλα που υφίσταται θερμική επεξεργασία και γάλα για την παρασκευή προϊόντων με βάση το γάλα
                           
                           
                              0,020
                           
                        
                              3.1.2
                           
                           
                              Παρασκευάσματα για βρέφη και παρασκευάσματα δεύτερης βρεφικής ηλικίας
                           
                           
                               
                           
                        
                               
                           
                           
                              που διατίθενται στο εμπόριο σε μορφή σκόνης (8) (29)
                           
                           
                              0,050
                           
                        
                               
                           
                           
                              που διατίθενται στο εμπόριο σε υγρή μορφή (8) (29)
                           
                           
                              0,010
                           
                        
                              3.1.3
                           
                           
                              Μεταποιημένες τροφές με βάση τα δημητριακά και παιδικές τροφές για βρέφη και μικρά παιδιά (3) (29) εκτός από τα προϊόντα του σημείου 3.1.5
                           
                           
                              0,050
                           
                        
                              3.1.4
                           
                           
                              Τρόφιμα για ειδικούς ιατρικούς σκοπούς (9) που προορίζονται ειδικά για βρέφη και μικρά παιδιά
                           
                           
                               
                           
                        
                               
                           
                           
                              που διατίθενται στο εμπόριο σε μορφή σκόνης (29)
                           
                           
                              0,050
                           
                        
                               
                           
                           
                              που διατίθενται στο εμπόριο σε υγρή μορφή (29)
                           
                           
                              0,010
                           
                        
                              3.1.5
                           
                           
                              Ποτά για βρέφη και μικρά παιδιά, τα οποία επισημαίνονται και πωλούνται ως τέτοια, εκτός εκείνων που αναφέρονται στα σημεία 3.1.2 και 3.1.4
                           
                           
                               
                           
                        
                               
                           
                           
                              που διατίθενται στο εμπόριο ως υγρά ή που πρέπει να ανασυσταθούν σύμφωνα με τις οδηγίες του κατασκευαστή, συμπεριλαμβανομένων των χυμών φρούτων (4)
                           
                           
                              0,030
                           
                        
                               
                           
                           
                              που πρέπει να παρασκευαστούν με εκχύλιση ή αφέψηση (29)
                           
                           
                              1,50
                           
                        
                              3.1.6
                           
                           
                              Κρέας (εξαιρουμένων των εντοσθίων) βοοειδών, προβάτων, χοίρων και πουλερικών (6)
                           
                           
                              0,10
                           
                        
                              3.1.7
                           
                           
                              Εντόσθια βοοειδών, προβάτων, χοίρων και πουλερικών (6)
                           
                           
                              0,50
                           
                        
                              3.1.8
                           
                           
                              Σάρκα ψαριών (24) (25)
                           
                           
                              0,30
                           
                        
                              3.1.9
                           
                           
                              Κεφαλόποδα (52)
                           
                           
                              0,30
                           
                        
                              3.1.10
                           
                           
                              Μαλακόστρακα (26) (44)
                           
                           
                              0,50
                           
                        
                              3.1.11
                           
                           
                              Δίθυρα μαλάκια (26)
                           
                           
                              1,50
                           
                        
                              3.1.12
                           
                           
                              Δημητριακά και όσπρια
                           
                           
                              0,20
                           
                        
                              3.1.13
                           
                           
                              Λαχανικά εκτός από φυλλώδεις κράμβες, λαγόχορτο, φυλλώδη λαχανικά και νωπά αρωματικά φυτά, μανιτάρια, φύκια και καρποφόρα λαχανικά (27) (53)
                           
                           
                              0,10
                           
                        
                              3.1.14
                           
                           
                              Φυλλώδεις κράμβες, λαγόχορτο, φυλλώδη λαχανικά εκτός από τα νωπά αρωματικά φυτά και τα εξής μανιτάρια: Agaricus bisporus (κοινό μανιτάρι), Pleurotus ostreatus (πλευρωτός ο οστρεώδης), Lentinula edodes (μανιτάρι shiitake) (27)
                           
                           
                              0,30
                           
                        
                              3.1.15
                           
                           
                              Καρποφόρα λαχανικά
                           
                           
                               
                           
                        
                               
                           
                           
                              γλυκό καλαμπόκι (27)
                           
                           
                              0,10
                           
                        
                               
                           
                           
                              διαφορετικά από το γλυκό καλαμπόκι (27)
                           
                           
                              0,05
                           
                        
                              3.1.16
                           
                           
                              Φρούτα, εκτός από τα μακρόκαρπα μύρτιλλα, τα φραγκοστάφυλα, τους καρπούς της κουφοξυλιάς και τους καρπούς της κουμαριάς (27)
                           
                           
                              0,10
                           
                        
                              3.1.17
                           
                           
                              Μύρτιλλα μακρόκαρπα, φραγκοστάφυλα, καρποί της κουφοξυλιάς και καρποί της κουμαριάς (27)
                           
                           
                              0,20
                           
                        
                              3.1.18
                           
                           
                              Λίπη και έλαια, συμπεριλαμβανομένων των λιπαρών ουσιών του γάλακτος
                           
                           
                              0,10
                           
                        
                              3.1.19
                           
                           
                              Χυμοί φρούτων, συμπυκνωμένοι χυμοί φρούτων όπως έχουν ανασυσταθεί και νέκταρ φρούτων
                           
                           
                               
                           
                        
                               
                           
                           
                              αποκλειστικά από μούρα και άλλα μικρά φρούτα (14)
                           
                           
                              0,05
                           
                        
                               
                           
                           
                              από άλλα φρούτα πλην των μούρων και των άλλων μικρών φρούτων (14)
                           
                           
                              0,03
                           
                        
                              3.1.20
                           
                           
                              Οίνοι (συμπεριλαμβανομένων των αφρωδών οίνων, εξαιρουμένων των οίνων λικέρ), μηλίτης, απιδίτης και οίνοι από φρούτα (11)
                           
                           
                               
                           
                        
                               
                           
                           
                              προϊόντα που παράγονται από τη συγκομιδή φρούτων 2001 έως τη συγκομιδή φρούτων 2015
                           
                           
                              0,20
                           
                        
                               
                           
                           
                              προϊόντα που παράγονται από τη συγκομιδή φρούτων 2016 και μετά
                           
                           
                              0,15
                           
                        
                              3.1.21
                           
                           
                              Αρωματισμένοι οίνοι, αρωματισμένα ποτά με βάση τον οίνο και αρωματισμένα κοκτέιλ αμπελοοινικών προϊόντων (13)
                           
                           
                               
                           
                        
                               
                           
                           
                              προϊόντα που παράγονται από τη συγκομιδή φρούτων 2001 έως τη συγκομιδή φρούτων 2015
                           
                           
                              0,20
                           
                        
                               
                           
                           
                              προϊόντα που παράγονται από τη συγκομιδή φρούτων 2016 και μετά
                           
                           
                              0,15
                           
                        
                              3.1.22
                           
                           
                              Συμπληρώματα διατροφής (39)
                           
                           
                              3,0
                           
                        
                              3.1.23
                           
                           
                              Μέλι
                           
                           
                              0,10»
                           
                        
            
                  2)
               
               
                  Η υποσημείωση 3 αντικαθίσταται από την ακόλουθη υποσημείωση:
                  
                              «(3)
                           
                           
                              Τρόφιμα που απαριθμούνται σ' αυτή την κατηγορία, όπως ορίζονται στον κανονισμό (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά, τα τρόφιμα για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009 (ΕΕ L 181 της 29.6.2013, σ. 35).».
                           
                        
            
                  3)
               
               
                  Οι υποσημειώσεις 8 και 9 διαγράφονται. Οι παραπομπές στις υποσημειώσεις 8 και 9 αντικαθίστανται από παραπομπές στην υποσημείωση 3.
               
            
                  4)
               
               
                  Η υποσημείωση 11 αντικαθίσταται από την ακόλουθη υποσημείωση:
                  
                              «(11)
                           
                           
                              Οίνοι και αφρώδεις οίνοι, όπως ορίζονται στον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών του Συμβουλίου (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (ΕΕ L 347 της 20.12.2013, σ. 671).».
                           
                        
            
                  5)
               
               
                  Η υποσημείωση 13 αντικαθίσταται από την ακόλουθη υποσημείωση:
                  
                              «(13)
                           
                           
                              Τρόφιμα που απαριθμούνται σ' αυτή την κατηγορία, όπως ορίζονται στον κανονισμό (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων και για την κατάργηση του κανονισμού (ΕΟΚ) αριθ. 1601/91 του Συμβουλίου (ΕΕ L 84 της 20.3.2014, σ. 14).
                              Το μέγιστο επιτρεπτό επίπεδο για την ΟΤΑ που εφαρμόζεται στα ποτά αυτά εξαρτάται από την αναλογία οίνου και/ή γλεύκους σταφυλιών που περιέχεται στο τελικό προϊόν.».
                           
                        
            
                  6)
               
               
                  Η υποσημείωση 16 αντικαθίσταται από την ακόλουθη υποσημείωση:
                  
                              «(16)
                           
                           
                              Βρέφη και μικρά παιδιά, όπως ορίζονται στον κανονισμό (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά, τα τρόφιμα για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009 (ΕΕ L 181 της 29.6.2013, σ. 35).».
                           
                        
            
                  7)
               
               
                  Η υποσημείωση 28 διαγράφεται.
               
            
                  8)
               
               
                  Η υποσημείωση 44 αντικαθίσταται από την ακόλουθη υποσημείωση:
                  
                              «(44)
                           
                           
                              Σάρκα από αποφύσεις και κοιλία. Από τον ορισμό αυτόν εξαιρείται ο κεφαλοθώρακας των μαλακοστράκων. Στην περίπτωση των καβουριών και των καρκινοειδών μαλακοστράκων (Brachyura και Anomura): Σάρκα από αποφύσεις.».
                           
                        
            
                  9)
               
               
                  Προστίθενται οι ακόλουθες υποσημειώσεις 52 και 53:
                  
                              «(52)
                           
                           
                              Το μέγιστο επιτρεπτό επίπεδο ισχύει για το ζώο όπως πωλείται χωρίς εντόσθια.
                           
                        
                              (53)
                           
                           
                              Στην περίπτωση της πατάτας, το μέγιστο επιτρεπτό επίπεδο ισχύει για την αποφλοιωμένη πατάτα.».